**Habarovskin lentoasema** eli **Habarovsk-Novyi** (ven. (Международный) аэропорт Хабаровск (Новый),  *Meždunarodnyi aeroport Habarovsk (Novyi)*, IATA: **UHHH**, ICAO: **KHV**) on Venäjän Habarovskin aluepiiriä palveleva kansainvälinen lentoasema. Se sijaitsee noin yhdeksän kilometriä Habarovskin keskustasta koilliseen. 
Matkustajamäärältään lentoasema on Venäjän kaukoidän vilkkain.

Vladivostokin lentoaseman sijainti Venäjällä  
Vladivostokin lentoaseman sijainti VenäjälläUHHHVladivostokin lentoasema Venäjällä.
Vladivostokin lentoaseman sijainti Primorjen aluepiirissä  
Vladivostokin lentoaseman sijainti Primorjen aluepiirissäUHHHVladivostokin lentoaseman sijainti Primorjen aluepiirissä.
Lentoaseman Habarovsk-Novyin kiitotie ja kentän lähestymisvarustus on hyväksytty ICAO:n kategoriaan II. Vuonna 2013 Habarovsk-Novyin kautta kulki 2 089 097 lentomatkustajaa ja 31,2 miljoonaa tonnia rahtia.

Lentoliikenne Habarovskiin sai alkunsa 1929 Amurjoen varteen perustetun lentosataman muodossa. Pian havaittiin, ettei tämä lähestyminen kyennyt vastaamaan kasvavan lentoliikenteen tarpeisiin. Uusi maalle raivattu lentokenttäalue otettiin käyttöön 1938. Vuonna 1953 kenttä sai 2 500 metriä pitkän ja 80 metriä leveän päällystetyn kiitotien ja seuraavan vuonna 400 hengen tuntikapasiteetille mitoitetun terminaalirakennuksen. Lentoasemaa kasvatettiin vuosien saatossa. Kansainväliseksi lentoasemaksi se hyväksyttiin 1970. Vuonna 1980 rakennettiin 4 000 metriä pitkä kiitotie. Kiitotien puolesta Habarovsk-Novyi pystyi nyt vastaanottamaan kaikkia lentokoneita huonoissakin sääoloissa. Vuosina 1990 ja 1991 lentomatkustajien määrä kohosi vuositasolla noin 3,6 miljoonaan, joka on yhä lentoaseman ennätys.

Habarovskin päälentoasemasta käytetään iästään huolimatta usein *uuteen* viittaavaa Novyi-täsmennettä. Parin kilometrin päässä lännessä on erillinen helikopterikenttä (Habarovsk-Malyi) ja noin kahdeksan kilometriä etelälounaaseen sotilaslentokenttä. Lisäksi 15 kilometriä etelään on lähinnä helikopteriliikenteeseen käytetty lentokenttä.

* Habarovskin lentoaseman kotimaan terminaali ja lennonjohtorakennus. Habarovskin lentoaseman kotimaan terminaali ja lennonjohtorakennus.
* Habarovskin lentoaseman kansainvälisen terminaalin sisäänkäynti. Habarovskin lentoaseman kansainvälisen terminaalin sisäänkäynti.

Lähteet
-------

1. 1 2  Novyi atlas avtomobilnyh dorog 2006-2007. Rossija - Strany CNG - Pribaltika. 1:750 000 и 1:1500 000 (+ 1:4000 000). Glavnyi redaktor V.H. Peihvasser. Tribum, 220053, g. Minsk. ISBN 985-409-072-8. (venäjäksi)
2. 1 2  Aeroport Habarovsk podvel itogi proizvodstvennoi dejatelnosti za 2013 god Ajankohta 16.1.2014 Julkaisija Havbarovskin lentoasema, airkhv.ru, Viitattu 21.2.2014, (venäjäksi)
3. 1 2  Oštšaja informatsija Julkaisija Havbarovskin lentoasema, airkhv.ru, Viitattu 21.2.2014, (venäjäksi)
4. 1 2  Istorija Julkaisija Havbarovskin lentoasema, airkhv.ru, Viitattu 21.2.2014, (venäjäksi)

Aiheesta muualla
----------------

* Kuvia tai muita tiedostoja aiheesta **Habarovskin lentoasema** Wikimedia Commonsissa

* Habarovsk (Novyi), meždunarodnyi aeroport (venäjäksi) (aviapages.ru)
* Skyvector aeronautical charts: Khabarovsk-Novy-Airport (englanniksi) (skyvector.com)